***II Profesionālās tālākizglītības programmas - 2.kvalifikācijas līmenis***

**Inženierkomunikāciju montētājs**

***Profesionālās darbības pamatuzdevumi***

Inženierkomunikāciju montētājs veic:

* atbilstoši tehniskajam uzdevumam - konkrētu iekšējo un ārējo inženierkomunikāciju montāžas, ekspluatācijas un remonta darbus, tai skaitā siltumapgādes, apkures, vēdināšanas, gaisa kondicionēšanas, dzesēšanas, ūdens apgādes, ugunsdzēsības, kanalizācijas, gāzes apgādes un citās inženierkomunikāciju tehnoloģiskās sistēmās;
* inženierkomunikāciju montāžas un remonta darbu kvalitātes kontroli.

***Darba apstākļi***

Atkarībā no objekta inženierkomunikāciju montētājs strādā gan iekštelpās, gan ārā un ir pakļauts nelabvēlīgiem laika apstākļiem. Darbā izmanto individuālos aizsardzības līdzekļus: aizsargķiveri, cimdus utt. Parasti - astoņu stundu darba diena, ir iespējamas virsstundas.

***Darba iespējas***

Inženierkomunikāciju montētājs strādā uzņēmumos, kas nodarbojas ar inženierkomunikāciju izbūves, ekspluatācijas, uzturēšanas un remonta darbiem, vai kā pašnodarbināta persona vai individuālais komersants.

***Profesionāli svarīgas īpašības un prasmes:***

* analītiskums, spēja saskatīt kopsakarības;
* precizitāte, uzmanība;
* patstāvība, atbildība;
* spēja noteikt inženierkomunikāciju sistēmu bojājumus, novērst avārijas situācijas un veikt nepieciešamos remonta darbus;
* prasme ātri izvērtēt situāciju un pieņemt lēmumu.